ફરિયાદી મહિલાના જણાવ્યા મુજબ તેણે સંજય ઝુનઝુનવાલાને બે તબક્કે પૈસા આપ્યા હતા. પહેલાં તેણે સંજય ઝુનઝુનવાલાને ૩૦ લાખ રૂપિયા આપ્યા હતા અને પછી સંજય ઝુનઝુનવાલાના ગાઢ સાથી દેઢિયા મારફત ૨૦ લાખ રૂપિયા આપ્યા હતા. પૈસા આપ્યાને દસ વર્ષ થઈ ગયા હોવા છતાં સંજય ઝુનઝુનવાલા અને દેઢિયા કોઈ ને કોઈ કારણસર પૈસા પરત કરવાનું ટાળતા રહ્યા હતા. ઘટના બની એ દિવસે સંજય ઝુનઝુનવાલા વિવાદ ઉકેલવાના બહાને ફરિયાદી મહિલાના ફ્લૅટમાં પ્રવેશ્યો હતો, પણ બન્ને વચ્ચે ઉગ્ર દલીલબાજી થયા બાદ સંજય ઝુનઝુનવાલાએ ફરિયાદી મહિલાને માર માર્યો હતો.